“เงินบาท” วันนี้เปิดตลาด 32.81 บ. แนะผู้นำเข้าซื้อสกุลเงินตปท.ป้องกันความเสี่ยง
“เงินบาท” วันนี้เปิดตลาด 32.81 บ. แข็งค่าจากปิดตลาดเมื่อวันศุกร์ที่ระดับ 32.86 บาท แนะผู้นำเข้าซื้อสกุลเงินต่างประเทศเพื่อป้องกันความเสี่ยง-นักลงทุนจับตาประชุมเฟดสัปดาห์นี้
“เงินบาท” วันนี้เปิดตลาด 32.81 บ. แนะผู้นำเข้าซื้อสกุลเงินตปท.ป้องกันความเสี่ยง-นลท.จับตาประชุมเฟดสัปดาห์นี้
30 ม.ค. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(30 ม.ค.66) ค่าเงินบาทเช้านี้ เปิดตลาด 32.81 บาท/ดอลลาร์ แข็งค่ากว่าราคาปิดตลาดเมื่อวันศุกร์ที่ระดับ 32.86 บาท/ดอลลาร์
โดยดอลลาร์สหรัฐแข็งค่าเมื่อเทียบกับสกุลเงินหลัก ๆ  หลังจากมีการประกาศตัวเลขข้อมูลเศรษฐกิจที่แข็งแกร่งของสหรัฐ โดยดัชนีความเชื่อมั่นของผู้บริโภคสหรัฐขั้นสุดท้ายปรับตัวขึ้นสู่ระดับ 64.9 ในเดือนม.ค. ซึ่งเป็นระดับสูงสุดนับตั้งแต่เดือนเม.ย.2565  และดัชนีการใช้จ่ายเพื่อการบริโภคส่วนบุคคล (PCE) ทั่วไป ซึ่งรวมหมวดอาหารและพลังงาน ปรับตัวขึ้น 5.0% ในเดือน ธ.ค.
นอกจากนี้ นักลงทุนยังคงจับตาการประชุมนโยบายการเงินของเฟดในสัปดาห์นี้ (31 ม.ค.-1 ก.พ.) รวมทั้งถ้อยแถลงของนายเจอโรม พาวเวล ประธานเฟด ซึ่งอาจส่งสัญญาณต่อทิศทางอัตราดอกเบี้ยของเฟด
โดยมองกรอบค่าเงินบาทวันนี้เคลื่อนไหวในช่วง 32.70 – 32.90 บาท/ดอลลาร์  แนะนำผู้นำเข้าควรซื้อเงินตราต่างประเทศเพื่อปิดความเสี่ยง และผู้ส่งออกแนะนำขายเงินตราต่างประเทศที่เหนือระดับ 33.20 บาท/ดอลลาร์